open-index/open-wikipedia-markdown huggingface dataset:
Ժանետ Ալթվեգ

**Ժանետ Էլեոնոր Ալթվեգ** (, ), բրիտանացի գեղասահորդուհի, որ մասնագիտացել էր կանանց մենասահքում։ 1952 թվականի օլիմպիական չեմպիոնուհի և 1948-ի օլիմպիական խաղերի բրոնզե մեդալակիր, աշխարհի չեմպիոնուհի (1951) և Եվրոպայի կրկնակի չեմպիոնուհի (1951–1952):

## Կենսագրություն
Ժանետը ծնվել է Հնդկաստանում,  մեծացել, հասակ է առել Լանկաշիրում, որտեղ նրա հայրը՝  ազգությամբ շվեյցարացի Հերման Ալթվեգը, աշխատում էր Լիվերպուլի բամբակի բորսայում ( ):

Ալթվեգը սկսել է չմուշկներով սահել ութ տարեկանից։ Բայց, բացի դրանից, նա լրջորեն զբաղվում էր թենիսով և նույնիսկ պատանեկան առաջնության եզրափակիչ դուրս եկավ 1947 թվականին Ուիմբլդոնում։ Ու թեև հաղթեց Մեծ Բրիտանիայի առաջնությունում և 1947 թվականին իր դեբյուտային աշխարհի առաջնությունում զբաղեցրեց հինգերորդ տեղը, այդուհանդերձ՝ հրաժարվեց թենիսից և կենտրոնացավ բացառապես չմշկասահքի վրա ։

1948 թվականին՝  իր առաջին իսկ օլիմպիական խաղերում Ժանետը գրավեց երրորդ տեղը։ 1951 թվականին էլ նվաճեց աշխարհի առաջնության չեմպիոնուհու տիտղոսը  և ավարտեց իր կարիերան 1952 թվականի ձմեռային օլիմպիական խաղերում ոսկե մեդալ նվաճելով։ Նա իր ուշադրությունը հիմնականում նվիրում էր պարտադիր ծրագրի գերազանց կատարմանը՝ պատշաճ կարևորություն չտալով ազատ ծրագրին (1948 թվականի օլիմպիական խաղերում նա պարտադիր ծրագրում գրավեց 2-րդ, ազատ ծրագրում՝ 6-րդ տեղը, 1952 թվականի օլիմպիական խաղերում՝ համապատասխանաբար 1-ին և 4-րդ տեղերը) ։

Այնուհետև Ժանետը թողեց եկամտաբեր մասնագիտական կարիերան և մանկավարժական աշխատանքի անցավ Շվեյցարիայում՝ Պեստալոցիի անվան մանկատանը։ 1953 թվականին նա  ամուսնացավ շվեյցարացի ինժեներ Մարկ Վիրցի հետ, որն իր ընկերուհու՝ գեղասահքի Շվեյցարիայի չեմպիոնուհի Սյուզի Վիրցի եղբայրն էր։ Այս ամուսնությունից ծնվեց չորս երեխա։ 1973 թվականին Ժանետն ու Մարկը ամուսնալուծվեցին։ 1983 թվականին նրանց դուստրը ՝ Քրիստինան, Շվեյցարիայի քյորլինգի հավաքականի կազմում դարձավ աշխարհի չեմպիոնուհի և Եվրոպայի առաջնության բրոնզե մեդալակիր։

## Պարգևներ
* 1953 թվականին Ժանետ Ալթվեգը պարգևատրվել է Բրիտանական կայսրության շքանշանով, որին առաջադրվել է սըր Ուինսթոն Չերչիլի առաջարկությամբ։
* 1993 թվականին նա ներառվել է գեղասահքի համաշխարհային փառքի սրահում ։

## Մարզական նվաճումներ

## Ծանոթագրություններ

## Արտաքին հղումներ
* Պրոֆիլը sports-reference.com կայքում Архивная копия   ում
* Կենսագրությունը (անգլերեն)

Կատեգորիա:Աշխարհի չեմպիոններ
Կատեգորիա:Բեռն քաղաքում մահացածներ
Կատեգորիա:Գեղասահորդներ
Կատեգորիա:Գեղասահքի Եվրոպայի չեմպիոններ
Կատեգորիա:Վիքիպեդիա:Երկիմաստ աշխշղթաներով էջեր
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Օլիմպիական չեմպիոններ
Ֆելտինս-Արենա

**«Ֆելտինս-Արենա»** ()**,** հայտնի նաև որպես «**Արենա ԱուֆՇալկե**» (), բազմաֆունցիոնալ մարզադաշտ գերմանական Գելզենկիրխեն քաղաքում, «Շալկե-04» ֆուտբոլային ակումբի տնային մարզադաշտը։ 2005 թվականի ամռանից մարզադաշտը կրում է գարեջուր արտադրող Veltins ընկերության անունը։ Մարզադաշտը հյուրընկալել է ինչպես ֆուտբոլի աշխարհի առաջնությունների խաղերը (2006 թվական), այնպես էլ տափօղակով հոկեյի առաջնությունը (2010 թվական)։

Արենայի առանձնահատկություններից մեկն էլ նրա շարժական դաշտն է․ չորս ժամվա ընթացքում այն շարժվում է դեպի փողոց, անցնում է հարավ-արևմտյան տրիբունայի տակով, որն ապահովում է ինչպես գազոնների աճման համար լավագույն պայմանները, այնպես էլ մարզադաշտում տեղի ունեցող տարբեր միջոցառումների ժամանակ դրա պահպանումը։

2002 թվականից այս արենայում է անցկացվում World Team Challenge-ը՝ բիաթլոնի աստղերի Սուրբ Ծննդյան մրցավազքը։ 2010 թվականի դեկտեմբերի 24-ից ձյան առատ տեղումների պատճառով վնասվեցին տանիքը ծածկող 40 թաղանթային նյութերից 3-ը։ Դեկտեմբերի 30-ին նախատեսված մրցավազքը հետաձգվեց՝ հանդիսատեսի անվտանգությունն ապահովելու անհնարինության պատճառով և կայացավ է 2011 թվականի մարտի վերջին։

2004 թվականին ստադիոնը հյուրընկալել է Չեմպիոնների Լիգայի եզրափակիչը, որտեղ հաղթող է դարձել պորտուգալական «Պորտու» ակումբը՝ եզրափակչում հաղթելով «Մոնակոյին»՝ 3։ 0 հաշվով։

2006 թվականին մարզադաշտն ընդունել է ֆուտբոլի աշխարհի առաջնության 5 խաղ՝ ներառյալ անգլիացիների և պորտուգալացիների միջև քառորդ եզրափակիչը։ ՖԻՖԱ-ի կանոնների համաձայն՝ աշխարհի առաջնության ժամանակ մարզադաշտը կրում էր «ՖԻՖԱ-ի աշխարհի առաջնության մարզադաշտ Գելզենկիրխեն» () անվանումը։

2010 թվականի մայիսի 7-ին անց է  կացվել ԱՄՆ-ի և Գերմանիայի հավաքականների միջև 2010 թվականի տափօղակով հոկեյի աշխարհի առաջնության բացման հանդիպումը։ Խաղը մարզադաշտի տրիբունաներում դիտել է 77803 հանդիսատես, այդպիսով սահմանվել է աշխարհի ռեկորդ տափօղակով հոկեյի հանդիպումներին ներկա գտնվելու համար։ Ֆուտբոլային խաղադաշտի տեղում տեղադրվել է հոկեյի խաղադաշտ, ինչը թույլ տվեց տեղավորել ավելի քան 15 հազար մարդու՝ չհաշված տրիբունայիններում 60 հազարի։

Մինչև 2013/14 մրցաշրջանի մեկնարկը մարզադաշտն ընդլայնվել է 300 նստատեղով, որից հետո այնտեղ տեղավորվել է 61973 մարդ։ 2015 թվականի ամռանը տարողությունը ավելացել է ևս 298 նստատեղով։

## 2006 թվականի ֆուտբոլի աշխարհի առաջնության խաղերը
*Մրցաշարի սկիզբը նշված է CEST ([[UTC+2]]) տեղական ժամանակով:*

## Ֆուտբոլի Եվրոպայի 2024 թվականի առաջնության խաղերը
*Մրցաշարի սկիզբը նշված է CEST ([[UTC+2]]) տեղական ժամանակով:*

## Մարզադաշտի տեսարան
center|777px|thumb|<center>S04 Veltins-Arena մարզադաշտի ներքին դիզայնի պանորամա:

</center>

## Ծանոթագրություններ

## Արտաքին հղումներ
* Официальный сайт стадиона

Կատեգորիա:2001 կառուցումն ավարտված շենքեր և կառույցներ
Կատեգորիա:2001 հիմնադրումներ Գերմանիայում
Կատեգորիա:ՈՒԵՖԱ Եվրո 2024-ի մարզադաշտեր
Կատեգորիա:Սպորտը Հյուսիսային Հռենոս-Վեսթֆալիայում
Թամարա Մարցենյուկ

**Թամարա Օլեհիվնա Մարցենյուկ** (, ), ուկրաինացի սոցիոլոգ և գիտնական, ով մասնագիտացած է գենդերային հետազոտությունների մեջ։ Հայտնի է իր հոդվածներով, Եվրամայդանի ցույցերում կանանց դերի վերլուծությամբ և նախագահ Վիկտոր Յանուկովիչի` Ուկրաինայում կանանց վերաբերյալ մեկնաբանությունների քննադատությամբ։

## Վաղ կյանք
Թամարան Վոլինից է և մեծացել է Կիև քաղաքի Տրոյեշչինա թաղամասում։

## Կրթություն
Պաշտպանել է սոցիոլոգիայի դոկտորական թեզը Կիև-Մոգիլայի ակադեմիա ազգային համալսարանում և սովորել է Օսլոյի համալսարանում։

Ստացել է կրթաթոշակ Գյոտեբորգի համալսարանում և հետդոկտորական կրթաթոշակ Ստենֆորդի համալսարանի ռուսական, արևելաեվրոպական և եվրասիական հետազոտությունների կենտրոնում։

## Կարիերա
2004 թվականից Մարցենյուկը աշխատել է Կիև-Մոգիլայի ակադեմիա ազգային համալսարանի սոցիոլոգիայի ամբիոնում, որտեղ ներկայումս դոցենտ է ` մասնագիտացած գենդերային հետազոտությունների, ֆեմինիզմի ՝ որպես սոցիալական տեսության և սոցիալական շարժման գենդերի և քաղաքականության, առնականության հետազոտությունների մեջ։

Դասավանդել է ԱՄՆ-ում (ինչպես Սթենֆորդի, այնպես էլ Կոլումբիայի համալսարաններում), Կանադայում, Գերմանիայում (Վիադրինի Եվրոպական Համալսարանում), Մեծ Բրիտանիայում, Ֆինլանդիայում, Էստոնիայում, Բելգիայում, Լիտվայում, Հունգարիայում, Ավստրիայում, Չեխիայում և Լեհաստանում։

Մարիա Բեռլինսկայի և այլ կանանց հետ միասին Մարցենյուկը 2015 թվականին սկսել է «Անտեսանելի գումարտակ» նախագիծը, որը պաշտպանում էր գենդերային հավասարությունը Ուկրաինայի զինված ուժերում։

## Դիրքորոշումներ
Մարցենյուկը քննադատում էր Վիկտոր Յանուկովիչի` 2011 թվականի Համաշխարհային տնտեսական ֆորումի հանդիպման ժամանակ արված մեկնաբանությունները, որոնք նա բնութագրում էր որպես Ուկրաինայում սեռական զբոսաշրջության հաստատում։

Նրա համահեղինակած *«Մայդանի մայրերն ու դուստրերը»* թերթը քննարկել է կանանց դերը Եվրամայդանի բողոքի ցույցերում` նշելով, որ ցուցարարների մեծամասնությունը կանայք էին 2013թ. նոյեմբերի վերջից մինչև 2014թ. հունվարի սկզբը`մինչև բռնության և ռազմականացման հետագա սրումը։ Օլգա Օնուխի հետ նաև զեկուցել է բողոքի ցույցերի ժամանակ ոչ ուկրաինացիների ազդեցության աճի մասին։

## Ընտրյալ հրապարակումներ
### Գրքեր
* *Գենդերը բոլորի համար. մարտահրավեր կարծրատիպերին (**)(*2017)
* *Ինչո՞ւ չպետք է վախենալ ֆեմինիզմից* ()(2018)

### Ակադեմիական գրություններ
* *Genderna sotsiologiia Maidanu: Rol zhinok u protestah (Sociology of gender of the Maidan: The role of women in protests)* (Kyiv: Electronic Archive of the National University of Kyiv-Mohyla Academy, 2014), http://ekmair.ukma.edu.ua/handle/123456789/3511.
* Olga Onuch and Tamara Martsenyuk, *Mothers and Daughters of the Maidan: Gender, Repertoires of Violence, and the Division of Labour in Ukrainian Protests",* Social, Health, and Communication Studies Journal, 1 (November 2014), 105–26, 113.
* 

## Ծանոթագրություններ

Կատեգորիա:Գենդերային հետազոտություններ
Կատեգորիա:Կին գիտնականներ
Կատեգորիա:Ուկրաինացի գիտնականներ
Կատեգորիա:Ուկրաինացի կին գրողներ
Կատեգորիա:Ուկրաինացի ֆեմինիստներ
Կատեգորիա:Օսլոյի համալսարանի շրջանավարտներ
Կատեգորիա:Կին սոցիոլոգներ
Ռոնալդ Մարկինի

**Ռոնալդ «Ռոն» Լի Մարկինի** (), ամերիկացի կարատեիստ, գրող, դերասան, պրոդյուսեր, սցենարիստ և ռեժիսոր։ Համարվում է մարզական արվեստի բոլոր ժամանակների լավագույն վարպետներևից մեկը.: Հայտնի է որպես Չակ Նորիսի առաջին հակառակորդ։

## Կենսագրություն
Ռոն Մարկինին ծնվել է 1945 թվականի մարտի 4-ին, Կալիֆոռնիա նահանգի քաղաք Ստոկտոն։ Վեց տարեկանում սկսել է զբաղվել կարատեով։ Ռոնը ծառայել է ԱՄՆ-ի բանակում, հասնելով սերժանտի կոչման։ 1964 թվականի մայիսին Լոս-Անջելեսի նահանգի Takayuki Kubota’s All-Stars Tournament-ում, Ռոն Մարկինին ռինգում հանդիպեց Չակ Նորիսի հետ, ով ավելի ուշ Մարկինիի մասին խոսել է որպես իր ամենադժվար հակառակորդներից մեկի իր ողջ կարիերայում։

1967 թվականին Ռոնը հաղթել է Pacific Coast մրցաշարը։ 1969 թվականին Ռոնը ճանաչվել է ԱՄՆ-ի լավագույն կարատեիստ։ 1972 թվականին Ռոն Մարչինին զբաղեցրեց երրորդ տեղը ԱՄՆ-ի կարատեի առաջնությունում 1974 թվականին թողարկվեց Ռոնին մասնակցությամբ առաջին ֆիլմը՝ «Սպանություն արևելքում»։ 2002 թվականին էկրան բարձրացավ «Նոր գլադիատորներ» ֆիլմը՝ հիմնված Էլվիս Փրեսլիի սցենարի վրա և դարձավ Մարչինիի մասնակցությամբ վերջին ֆիլմը։ Ռոնն այժմ ապրում է իր հայրենի Սթոքթոն քաղաքում, որտեղ բացել է մարտարվեստի իր դպրոցը։

## Անձնական կյանք
Մարչինին կրտսեր եղբայր ունի։ Ռոնն ամուսնացած է Ջո Էն Մարչինիի հետ, ով նաև նրա «Օմեգա ոստիկան» ֆիլմի պրոդյուսերն է (Ռուսաստանում հայտնի է որպես Ստրկուհիներ)։ 1991 թվականին «Կարատեի ոստիկանը» նկարահանումների ժամանակ Ռոնը և նրա կինը ավտովթարի են ենթարկվել, սակայն լուրջ վնասվածքներ չեն ստացել։

## Մեդիա
Ռոնալդ Մարչինին գործառական ֆիլմերի երկրպագուների շրջանում հայտնի դարձավ «Ջունգլիների գայլը» ֆիլմաշարի համար, որտեղ նա խաղաց գլխավոր դերը։ Շարքի առաջին ֆիլմը՝ Ջունգլիների գայլը, հիմնված էր Ռոն Մարչինիի «Ջունգլիների գայլը» պատմվածքի վրա՝ Վիետնամում նախկին զինվորի արկածների մասին։

Ռոն Մարչինին «Power Training in Kung-Fu»-ում և Karate-ում հեղինակ է։

## Ծանոթագրություններ
Կադոտա (թզենու սորտ)

**«Կադոտա»**, **Դոտատո**, **Բալակոտ**, թզենու ամերիկյան սորտ։ Մշակվում է ՀՀ Սյունիքի մարզում և հյուսիս-արևելյան գյուղատնտեսական գոտիներում։

## Նկարագրություն
Ծառը միջին աճելության է, լայնատարած-ձվաձև, թեթևակի ձգված խիտ պսակով։ Պտղաբերում է տնկման 3-րդ տարում։ Առաջին բերքի պտուղները՝ խոշոր (60-80 գրամ և ավելի), երկրորդ բերքինը՝ միջին և միջին մեծ (30–50 գ), տանձաձև կամ ձվաձև, թեթևակի թեքված վզիկով, կլորավուն գագաթով, լայն կողավոր։ Աչքը կիսաբաց է, միջին մեծության։ Մաշկը՝ դեղնականաչ, կողերի ուղղությամբ՝ պարզ արտահայտված կանաչ շերտերով, փայլուն, միջին հաստության, ամուր, ճկուն, հիմքի մոտ՝ թույլ մոմափառով։ Պտղամիսը՝ բաց վարդագույն, նուրբ, հյութալի, հատիկավոր, թույլ բուրմունքով։ Առաջին բերքի հասունացումը՝ հուլիսին, երկրորդինը՝ օգոստի կեսից հոկտեմբերի կեսը։ Բերքատվությունը՝ 20–22 տ/ հա։ Պտղաբերում է առանց փշոտման, բայց փոշոտումից առաջացած պտուղներն ավելի խոշոր են և ավելի որակյալ։ Պտուղներն օգտագործվում են թարմ և վերամշակված (պահածոյացում, չիր)։

Կատեգորիա:Թզենու սորտեր
Բենյամին Շեշկո

**Բենյամին Շեշկո** (, ), սլովենացի ֆուտբոլիստ, գերմանական «ՌԲ Լայպցիգ» ակումբի և Սլովենիայի ազգային հավաքականի հարձակվող։ 2024 թվականի Եվրոպայի առաջնության մասնակից։

## Ակումբային կարիերա
Սկսել է ֆուտբոլ խաղալ սլովենական «Կրշկո» և «Դոմժալե» ակումբների երիտասարդական թիմերում։ 2019 թվականի հունիսի 3-ին մասնագիտական պայմանագիր է կնքել ավստրիական «Ռեդ Բուլ Զալցբուրգ» ակումբի հետ և անմիջապես վարձավճարով տեղափոխվել է վերջինիս «Լիֆերինգ» ֆարմ ակումբ։ 2019 թվականի հուլիսի 26-ին «Ամշտետենի» դեմ խաղում նորամուտն է նշել «Լիֆերինգի» կազմում։

2021 թվականի հունվարի 30-ին «Հարթբերգի» դեմ ավստրիական Բունդեսլիգայի խաղում նորամուտն է նշել «Զալցբուրգի» հիմնական կազմում՝ փոխարինման դուրս գալով  Փաթսոն Դակային։

2022 թվականի օգոստոսի 9-ին հայտարարվել է, որ 2023 թվականի հուլիսի 1-ին Շեշկոն կդառնա գերմանական «ՌԲ Լայպցիգ» ակումբի խաղացող։

## Կարիերա հավաքականում
Հանդես է եկել Սլովենիայի մինչև 15, մինչև 16, մինչև 17 և մինչև 19 տարեկանների հավաքականներում։

2021 թվականի հունիսի 1-ին  Հյուսիսային Մակեդոնիայի Հանրապետության ֆուտբոլի ազգային հավաքականի դեմ խաղում նորամուտն է նշել Սլովենիայի գլխավոր հավաքականում։ 2021 թվականի հոկտեմբերի 8-ին Մալթայի հավաքականի դեմ խաղում խփել է իր առաջին գոլը Սլովենիայի հավաքականի կազմում։

2024 թվականի հուլիսի 1-ին Եվրոպայի 2024 թվականի առաջնությունում Պորտուգալիայի հավաքականի հետ 1/8 խաղում 114-րդ րոպեին Շեշկոն չի իրացրել մեկ-մեկ հնարավորությունը, ինչը հանգեցրել է հետխաղյա 11-մետրանոցների շարքի և սլովենական թիմի դուրս մնալուն մրցաշարից։

## Ձեռքբերումներ
### Թիմային
**«Ռեդ Բուլ Զալցբուրգ»**

* Ավստրիայի ֆուտբոլի առաջնության չեմպիոն (3)՝ 2020/21, 2021/22, 2022/23
* Ավստրիայի գավաթի գավաթակիր՝ 2021/22

**«ՌԲ Լայպցիգ»**

* Գերմանիայի սուպերգավաթի գավաթակիր՝ 2023

### Անձնական
* Սլովենիայի տարվա ֆուտբոլիստ՝ 2022

## Ելույթների վիճակագրություն
2024 թվականի մայիսի 18-ի դրությամբ

## Ծանոթագրություններ

## Արտաքին հղումներ
* Профиль футболиста на официальном сайте ФК «РБ Лейпциг»
* Профиль футболиста на официальном сайте Футбольного союза Словении

 
Կատեգորիա:Բունդեսլիգայի ֆուտբոլիստներ
Կատեգորիա:Լիֆերինգի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ժան Ցելար

**Ժան Ցելար** (, ),  սլովենացի ֆուտբոլիստ, «Լուգանո» ակումբի և Սլովենիայի հավաքականի հարձակվող։ 2024 թվականի Եվրոպայի առաջնության մասնակից։

## Ակումբային կարիերա
Ցելարը «Սենչուր», «Վելեսովո», «Տրիգլավ» և «Մարիբոր» ակումբների սան է։ 2016 թվականի մայիսի 21-ին «Գորիցայի» դեմ խաղում նորամուտն է նշել Սլովենիայի առաջնությունում։ 2018 թվականին Ցելարը տեղափոխվել է իտալական «Ռոմա»։ 2019 թվականի մարտի 11-ին «Էմպոլիի» դեմ խաղում իր նորամուտն է նշել  իտալական Սերիա A-ում։

2019 թվականի ամռանը Ցելարին վարձակալել է «Չիտադելլա» ակումբը։ Օգոստոսի 24-ին «Սպեցիայի» դեմ խաղում նորամուտն է նշել իտալական  Սերիա B-ում։ Սեպտեմբերի 14-ին «Տրապանիի» դեմ խաղում առաջին գոլն է խփել «Չիտադելլայի» կազմում։

2020 թվականի սկզբին վարձավճարով տեղափոխվել է «Կրեմոնեզ»։ Փետրվարի 11-ին «Սպեցիայի» դեմ խաղում  նորամուտն է նշել նոր թիմում։ Հունիսի 29-ին «Սալերնիտանայի» դեմ խաղում առաջին գոլն է խփել «Կրեմոնեզեի» կազմում։

2021 թվականի ամռանը տեղափոխվել է շվեյցարական «Լուգանո»։ «Բազելի» դեմ խաղում նորամուտն է նշել Շվեյցարիայի սուպերլիգայում։ Սեպտեմբերի 26-ին «Լյուցեռնի» դեմ խաղում առաջին գոլն է խփել «Լուգանոյի» կազմում։ 2022 թվականին օգնել է թիմին նվաճել Շվեյցարիայի գավաթը։

## Միջազգային կարիերա
2021 թվականին Սլովենիայի ֆուտբոլի երիտասարդական հավաքականի կազմում մասնակցել է Հունգարիայում և Սլովենիայում կայացած Եվրոպայի երիտասարդական առաջնությանը։ Մրցաշարում խաղացել է Իսպանիայի և Իտալիայի հավաքականների դեմ խաղերում։

2021 թվականի նոյեմբերի 14-ին Կիպրոսի հավաքականի դեմ աշխարհի 2022 թվականի առաջնության ընտրական խաղում նորամուտն է նշել Սլովենիայի հավաքականի կազմում։

## Ձեռքբերումներ
; Ակումբային

;  «Լուգանո»

* Շվեյցարիայի  գավաթի գավաթակիր՝ 2021/22.

## Ծանոթագրություններ

 
Կատեգորիա:Իտալիայի լեգեոներ ֆուտբոլիստներ
Կատեգորիա:Կրեմոնեզեի ֆուտբոլիստներ
Կատեգորիա:Մարիբորի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չիտադելայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Ֆուտբոլի հարձակվողներ
Էբերեչի Էզե

**Էբերեչի Օլաչի Էզե** (, ), անգլիացի ֆուտբոլիստ, «Քրիսթալ Փելաս» ակումբի հարձակվող։

## Ակումբային կարիերա
Գրինվիչի բնիկ Էզեն հանդես է եկել Լոնդոնի «Արսենալ», «Ֆուլհեմ», «Ռեդինգ» և «Միլուոլ» ակումբների երիտասարդական թիմերում, սակայն 2016 թվականին հեռացվել է վերջինիս կազմից։ Դրանից հետո փորձաշրջան է անցել լոնդոնյան մեկ այլ ակումբում՝ «Քուինզ Պարկ Ռեյնջերսում», իսկ 2016 թվականի օգոստոսի 3-ին պայմանագիր է կնքել ակումբի հետ։ 2017 թվականի հունվարի 7-ին «Բլեքբերն Ռովերսի» դեմ Անգլիայի գավաթի խաղում նորամուտն է նշել «Հուպերի» հիմնական կազմում։

2017 թվականի օգոստոսի 30-ին Էզեն վարձավճարով տեղափոխվել է Լիգա 2-ի «Ուիկոմ Ուոնդերերս» ակումբ՝ թիմի կազմում անցկացնելով 20 հանդիպում և խփելով 5 գնդակ։ 2018 թվականի հունվարին վերադարձել է «Քուինս Պարկ Ռեյնջերս»։

2018 թվականի մարտի 10-ին խփել է իր առաջին գոլը «Սանդերլենդի» դեմ խաղում։ 2018 թվականի ամռանը ստացել է «10» համարի մարզաշապիկը։ 2018 թվականի օգոստոսին  ակումբի հետ նոր եռամյա պայմանագիր է կնքել։

## Կարիերա հավաքականում
Էզեն ծնվել է Անգլիայում Նիգերիայից ներգաղթածների ընտանիքում, այդ պատճառով էլ կարող է հանդես գալ այդ երկրներից որևէ մեկի հավաքականում։ 2018 թվականի հոկտեմբերի սկզբին  հրավիրվել էր Անգլիայի մինչև 20 տարեկանների հավաքական և իր նորամուտը նրա կազմում նշել հոկտեմբերի 11-ին՝ Իտալիայի հավաքականի դեմ խաղում։

2019 թվականի սեպտեմբերի 3-ին հրավիրվել է Անգլիայի մինչև 21 տարեկանների հավաքական։ Սակայն նրա նորամուտը հավաքականում տեղի է ունեցել ավելի ուշ՝ 2019 թվականի նոյեմբերի 15-ին Ալբանիայի հավաքականի դեմ խաղում, որում նա փոխարինման է դուրս եկել Ֆիլ Ֆոդենին։ 2021 թվականի մարտին ընդգրկվել է Անգլիայի մինչև 21 տարեկանների հավաքականի հայտացուցակում՝ 2021 թվականի Եվրոպայի երիտասարդական առաջնության խմբային փուլի հանդիպումների համար։

2023 թվականի հունիսի 16-ին Մալթայի հավաքականի դեմ խաղում նորամուտն է նշել Անգլիայի հավաքականի կազմում։

## Ծանոթագրություններ

## Արտաքին հղումներ
* Профиль футболиста  на официальном сайте ФК «Кристал Пэлас» 

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Միլուոլի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուիկոմ Ուոնդերերսի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեդինգի ֆուտբոլիստներ
Կատեգորիա:Քուինս Պարկ Ռեյնջերսի ֆուտբոլիստներ
Կատեգորիա:Քրիսթալ Փելասի ֆուտբոլիստներ
Կատեգորիա:Ֆուտբոլի հարձակվողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուլհեմի ֆուտբոլիստներ
Ռոլան Դյումա

**Ռոլան Դյումա** ( , () ֆրանսիացի պետական և քաղաքական գործիչ, իրավաբան և դիվանագետ, սոցիալիստ, 1984 թվականի հուլիսի 19-ից դեկտեմբերի 7-ը եղել է Ֆրանսիայի եվրոպական գործերի նախարար, 1984 թվականի դեկտեմբերի 7-ից մինչև 1986 թվականի մարտի 20-ը՝ Լորան Ֆաբիուսի կաբինետում Ֆրանսիայի արտաքին հարաբերությունների նախարար։

Դյուման կրկին ծառայել է Ֆրանսիայի Հանրապետությանը՝ 1988 թվականի մայիսի 12-ից մինչև 1993 թվականի մարտի 29-ը ղեկավարելով Միշել Ռոկարի, Էդիթ Կրեսոնի և Պիեռ Բերեգովայի գրասենյակների դիվանագիտական բաժինը, իսկ ավելի ուշ 1995-1999 թվականներին եղել է Ֆրանսիայի Սահմանադրական խորհրդի նախագահ։

Դյումայի նախագահությամբ Սահմանադրական խորհուրդը որոշել է հօգուտ Ֆրանսիայի նախագահի լիակատար դատական անձեռնմխելիության, ինչը վիճահարույց է համարվել՝ հաշվի առնելով բազմաթիվ սկանդալները, որոնցում ներգրավված են եղել Ժակ Շիրակը, և Դյուման։

2007 թվականի մայիսին Դյուման 12 ամսվա պայմանական ազատազրկման է դատապարտվել Ալբերտո և Անետ Ջակոմետիի հիմնադրամի միջոցները յուրացնելու հանցագործության համար։

Ռոլան Դյուման եղել է Իրաքի Արտակարգ իրավիճակների կոմիտեի անդամ, ավարտել է Փարիզի քաղաքական հետազոտությունների ինստիտուտը։

Մահացել է 2024 թվականի հուլիսի 3-ին 101 տարեկան հասակում։

## Մրցանակներ
* «Պատվո լեգեոնի սպա» (1995) Մարտական խաչ
* «Մարտական խաչ» 1939–1945
* «Կամավորական խաչ»
* «Գերմանիայի Դաշնային Հանրապետության արժանիքների շքանշանի ասպետ Մեծ Խաչ»
* «Իզաբելլա Կաթոլիկ շքանշանի Մեծ Խաչի ասպետ»
* «Իտալիայի Հանրապետության Պատվո շքանշանի Մեծ Խաչ»
*«Ղազախստանի Սահմանադրության 20 տարի» հոբելյանական մեդալ ( Ղազախստան, 2015)

## Ծանոթագրություններ

## Արտաքին հղումներ
*Le vrai pouvoir des francs-maçons

 
Կատեգորիա:Հակասիոնականություն
Կատեգորիա:Մասոններ
Կատեգորիա:Փարիզ քաղաքում մահացածներ
Կատեգորիա:Ֆրանսիայի արտաքին գործերի նախարարներ
Կատեգորիա:Ֆրանսիայի նախարարներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի դիվանագետներ
Կատեգորիա:Ֆրանսիացի իրավաբաններ
Կատեգորիա:Ֆրանսիացի փաստաբաններ
Ռաուլ դոս Սանթոս

**Ռաուլ Ռիկարդո դոս Սանտոս Գոնսալես** (, ), ուրուգվայցի ֆուտբոլիստ, հարձակվող։

## Կարիերա
### Ակումբային
Ռաուլ դոս Սանթոսը իր նորամուտը մեծահասակների ֆուտբոլում նշել է 1987 թվականին «Բասանիես» ակումբում, որտեղ անցկացրել է երեք մրցաշրջան։ 1991 թվականին ֆուտբոլիստը պայմանագիր է կնքել «Դեֆենսոր Սպորտինգի» հետ և մեկ տարի հանդես եկել այդ ակումբում։

1992 թվականին տեղափոխվել է իսպանական «Ալբասետե» ակումբ, որտեղ 46 խաղում դարձել է 15 գոլի հեղինակ։ 1994 թվականին նա տեղափոխվել է իսպանական մեկ այլ ակումբ՝ «Վիլյառեալ», որն այդ ժամանակ հանդես էր գալիս երկրորդ դիվիզիոնում։  Ակումբում անցկացրած երկու մրցաշրջանում Դոս Սանթոսը 36 հանդիպում է անցկացրել ակումբի կազմում և դարձել տասներկու գոլի հեղինակ։

1996 թվականին Ռաուլ դոս Սանթոսը վերադարձել է Ուրուգվայ և կրկին պայմանագիր կնքել «Դեֆենսոր Սպորտինգ» ակումբի հետ։ 1997 թվականին նա հետ տեղափոխվել է բոլիվիական «Բոլիվարի» ակումբ, իսկ 1998 թվականին վերադարձավել է Ուրուգվայ՝ «Պրոգրեսո» ակումբ։

Ֆուտբոլիստն իր կարիերան ավարտել է 1999 թվականին «Սերրո» ակումբում, որի կազմում հանդես է եկել մեկ մրցաշրջան։

### Հավաքականում
1992 թվականի նոյեմբերի 29-ին նա իր նորամուտը նշել է Ուրուգվայի ֆուտբոլի ազգային հավաքականի կազմում՝ Լեհաստանի ֆուտբոլի ազգային հավաքականի դեմ  պաշտոնական խաղում։ Ընդհանուր առմամբ նա ազգային հավաքականի կազմում մասնակցել է երկու հանդիպման՝ չխփելով ոչ մի գոլ։

Ռաուլ դոս Սանթոսը մահացել է 2024 թվականի հուլիսի 4-ին 57 տարեկան հասակում ենթաստամոքսային գեղձի քաղցկեղից։

## Ծանոթագրություններ

## Արտաքին հղումներ
*Ricardo Dos Santos

 
Կատեգորիա:Դեֆենսոր Սպորտինգի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Ալբասետեի ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ուրուգվայցի ֆուտբոլիստներ
Նուգզարի Ծուրծումիա

**Նուգզարի Ծուրծումիա** (, ) հունահռոմեական ոճի վրացի ըմբիշ, 2019 թվականի աշխարհի չեմպիոն, աշխարհի և Եվրոպայի առաջնությունների մեդալակիր։

## Մարզական կարիերա
Նուգզարի Ծուրծումիան ծնվել է 1997 թվականին։ 2014 թվականին նա դարձել է կադետների Եվրոպայի առաջնության բրոնզե մեդալակիր։ 2015 թվականին ըմբիշը դարձել է աշխարհի պատանեկան առաջնության արծաթե, իսկ Եվրոպայի պատանեկան առաջնության բրոնզե մեդալակիր։ 2016 թվականին Նուգզարի Ծուրծումիան դարձել է Եվրոպայի պատանիների  չեմպիոն և աշխարհի պատանեկան առաջնության բրոնզե մեդալակիր, 2017 թվականին՝  Եվրոպայի պատանեկան առաջնության բրոնզե մեդալակիր։

2018 թվականի մայիսի 1-ին Կասպիյսկում 3-րդ տեղի համար պայքարում Նուգզարի Ծուրծումիան հաղթել էռուս ըմբիշ Վասիլի Տոպոևին և նվաճել Եվրոպայի առաջնության բրոնզե մեդալ։ 2018 թվականի հոկտեմբերին Բուդապեշտում կայացած աշխարհի առաջնությունում դարձել է բրոնզե մեդալակիր։

2019 թվականի սեպտեմբերին Ղազախստանի մայրաքաղաքում կայացած Ըմբշամարտի աշխարհի նախաօլիմպիական առաջնությունում մինչև 55 կգ քաշային կարգում ոսկե մեդալ է նվաճել՝ եզրափակիչում հաղթելով տեղացի ըմբիշ Կորլան Ժականշային։

2020 թվականի փետրվարին Իտալիայի մայրաքաղաքում տեղի ունեցած մայրցամաքային առաջնությունում մինչև 55 կգ քաշային կարգում Նուգզարին ռումինացի Ֆլորին Տիցայի հետ մենամարտում նվաճել է իր հաջորդ բրոնզե մեդալը Եվրոպայի առաջնությունում։

## Մահ
2024 թվականի հուլիսի 3-ին Նուգզարի Ծուրծումիայի մարմինը հայտնաբերվել է Խոբի քաղաքի իր տանը։ Ըստ նախնական տվյալների՝ մահվան պատճառը եղել է ինքնասպանությունը։ Իր կյանքի վերջին վեց ամիսների ընթացքում ըմբիշը կորցրել է հորը, եղբորը և մորը։

## Ծանոթագրություններ

## Արտաքին հղումներ
* Porträt-Foto von Nugsari Zurzumia bei der Siegerehrung der Weltmeisterschaft in Nur Sultan
* Filmbericht mit Interview über Nugsari Zurzumia

 
Կատեգորիա:21-րդ դարի վրացիներ
Կատեգորիա:Վրացի ըմբշամարտիկներ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ինքնասպաններ
Տիմի Մաքս Էլշնիկ

**Տիմի Մաքս Էլշնիկ** (, ), սլովենացի ֆուտբոլիստ, «Օլիմպիա» ակումբի և Սլովենիայի հավաքականի կիսապաշտպան։ 2024 թվականի Եվրոպայի առաջնության մասնակից։

## Ակումբային կարիերա
Էլշնիկը «Զլատոլիչյե» և «Ալյումինի» ակումբների սան է։ 2015 թվականին  պայմանագիր է կնքել անգլիական «Դերբի Քաունթիի» հետ։ 2016 թվականի օգոստոսի 23-ին Ֆուտբոլային լիգայի գավաթի խաղարկությունում «Կարլայլ Յունայթեդի» դեմ խաղում իր նորամուտն է նշել հիմնական կազմում։ 2017 թվականի ամռանը խաղային պրակտիկա ստանալու համար Էլշնիկը վարձավճարով տեղափոխվել է «Սուինդոն Թաուն»։ Սեպտեմբերի 2-ին «Բրանետի» դեմ խաղում  նորամուտն է նշել Անգլիայի երրորդ լիգայում։ Նոյեմբերի 11-ին «Չեսթերֆիլդի» դեմ խաղում Տիմին խփել է իր առաջին գոլը «Սուինդոն Թաունի» կազմում»։

2018 թվականի ամռանը Էլշնիկը վարձակալվել է «Մանսֆիլդ Թաուն» ին։ Սեպտեմբերի 15-ին «Էքսեթեր Սիթիի»  դեմ խաղում նա իր նորամուտը նշել է նոր ակումբում։ Հոկտեմբերի 30-ին «Կրու Ալեքսանդրի» դեմ խաղում Տիմին խփել է իր առաջին գոլը «Մանսֆիլդ Թաունի» կազմում։

2019 թվականի սկզբին Էլշնիկը վարձավճարով տեղափոխվել է «Նորթհեմփթոն Թաուն»։ Հունվարի 26-ին «Մորքամի» դեմ խաղում նորամուտն է նշել նոր թիմում։ Այդ նույն խաղում Տիմին խփել է իր առաջին գոլը «Նորթհեմփթոն Թաունի» կազմում։ 2020 թվականի ամռանը Էլշնիկը տեղափոխվել է մայրաքաղաքային «Օլիմպիա»։  Հունիսի 6-ին «Տաբորի» դեմ խաղում նորամուտն է նշել Սլովենիայի առաջնությունում։ Հուլիսի 19-ին «Տաբորի» դեմ խաղում Տիմին խփել է իր առաջին գոլը «Օլիմպիայի» կազմում։ 2021 թվականին օգնել է ակումբին նվաճել Սլովենիայի գավաթը։

## Միջազգային կարիերա
2015 թվականին Սլովենիայի մինչև 17 տարեկանների հավաքականի կազմում Էլշնիկը Բուլղարիայում մասնակցել է Եվրոպայի պատանեկան առաջնությանը։ Խաղացել է Չեխիայի, Գերմանիայի և Բելգիայի թիմերի դեմ խաղերում։

2021 թվականին Էլշնիկը Սլովենիայի երիտասարդական հավաքականի կազմում Հունգարիայում և Սլովենիայում մասնակցել է Եվրոպայի երիտասարդական առաջնությանը։ Մրցաշարում մասնակցել է Չեխիայի, Իսպանիայի և Իտալիայի թիմերի դեմ խաղերում։

2021 թվականի հոկտեմբերի 8-ին Մալթայի հավաքականի դեմ աշխարհի 2022 թվականի առաջնության ընտրական խաղում Էլշնիկը նորամուտն է նշել Սլովենիայի հավաքականի կազմում։

## Ձեռքբերումներ
**Ակումբային**

 «Օլիմպիա»

* Սլովենիայի  գավաթի գավաթակիր՝ 2020/2021, 2022/23

## Ծանոթագրություններ

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Դերբի Կաունտիի ֆուտբոլիստներ
Կատեգորիա:Նորթհեմպտոն Թաունի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Սուինդոն Թաունի ֆուտբոլիստներ
Արցախ (բասկետբոլային ակումբ)

**«Արցախ» բասկետբոլային ակումբ** (նաև՝ **Արցախ ԲԱ**), պրոֆեսիոնալ բասկետբոլային թիմ, որը հիմնված է Հայաստանի մայրաքաղաք Երևանում։ Այն ի սկզբանե հիմնադրվել է 2017 թվականին Արցախի Հանրապետության մայրաքաղաք Ստեփանակերտում՝ որպես Երևանի «Արցախ» ֆուտբոլային ակումբի բասկետբոլի բաժին։ «Արցախ» ԲԱ-ն Հայաստանի բասկետբոլի Ա լիգայի հիմնադիր անդամ է։

## Պատմություն
2017 թվականի հոկտեմբերի 22-ին «Արցախ» ՖԱ-ի հիմնադիր Սևան Ասլանյանը համաձայնել է ստեղծել բասկետբոլի բաժին, որի նպատակն է հանդես գալ նորաստեղծ Հայաստանի բասկետբոլի Ա լիգայում, որտեղ Արեգ Վաթյանը կդառնա բասկետբոլի բաժնի սպորտային տնօրեն, իսկ Անդրեյ Սարումյանը՝ թիմի գլխավոր մարզիչ։ Արցախի Հանրապետության նախագահ Բակո Սահակյանը ներկա է գտնվել հանրապետության մայրաքաղաք Ստեփանակերտում կայացած իրենց տնային առաջնության առաջին հանդիպմանը։

Արցախը 2017-18 մեկնարկային մրցաշրջանի եզրափակիչի ուղեգիր նվաճեց՝ կիսաեզրափակիչում հաղթանակ տանելով կանոնավոր առաջնությունում անպարտելի «Ուրարտուի» նկատմամբ։ Եզրափակչում նրանք հաղթեցին Արթիկին՝ պատմության մեջ իրենց առաջին տիտղոսը նվաճելու համար։

Իր երկրորդ մրցաշրջանի համար ակումբը տեղափոխվեց Հայաստանի մայրաքաղաք Երևան։ Այս երկրորդ մրցաշրջանից հետո ակումբը երրորդ մրցաշրջանի համար չգրանցվեց Ա լիգայում։

## Նվաճումներ

## Ներկա կազմ
 Ջոշուա Ռոբերթս

## Ծանոթագրություններ

## Արտաքին հղումներ
*FC Artsakh Facebook account
*Eurobasket.com Artsakh BC Page

Կատեգորիա:2017 հիմնադրումներ Հայաստանում
Կատեգորիա:Բասկետբոլային թիմեր Հայաստանում
Mild High Club

**Mild High Club**, ամերիկյան փսիխոդելիկ փոփ ժանրում հանդես եկող երաժշտական խումբ, որի առաջնորդը Ալեքսանդր Բրեթինն է։

## Պատմություն
Բրեթինը մեծացել է Միդվեսթում՝ ֆլեյտա նվագելով դպրոցական նվագախմբում։ Նա ջազ է սովորել Չիկագոյի Կոլումբիայի քոլեջում, իսկ 2013 թվականին հիմնել է Mild High Club երաժշտական խումբը։ Բրեթինն աշխատել է Mild High Club-ի առաջին՝ «Timeline» ալբոմի վրա գրեթե երեք տարի և թողարկել այն 2015 թվականին։

Նրա երկրորդ՝ «Skiptracing» ստուդիական ալբոմը, թողարկվել է 2016 թվականին։  Pitchfork ամսագրի գրախոսության մեջ ասվում է, որ «Skiptracing» ալբոմում հանդես է գալիս «ավելի ինքնավստահ արտիստ՝ ավելի ամբողջական տեսլականով և ձայնով»։

2021 թվականի հուլիսի 27-ին, գրեթե հինգ տարի դադարից հետո, հայտարարվել է Mild High Club-ի նոր՝ «Going, Going, Gone» ալբոմը։ Այս անոնսը ուղեկցվել է նշված ալբոմի «Me Myself and Dollar Hell» սինգլով։ Այն թողարկվել է 2021 թվականի սեպտեմբերի 17-ին։ 2022 թվականին «Skiptracing» ալբոմի «Homage» երգը Ձայնագրող ընկերությունների ամերիկյան ասոցիացիայի կողմից հավաստագրվել է ոսկե։

## Սկավառակագրություն
**Ստուդիական ալբոմներ**
**Timeline* (2015)
**Skiptracing* (2016)
**Sketches of Brunswick East* (2017, King Gizzard & the Lizard Wizard խմբի հետ)
**Going, Going, Gone* (2021)

## Ծանոթագրություններ

Կատեգորիա:2013 հիմնադրումներ ԱՄՆ-ում
Կատեգորիա:2013 հիմնադրված երաժշտական խմբեր
Կատեգորիա:Երաժշտական խմբեր Իլինոյսից
Զիաուր Ռահման

**Զիաուր Ռահման** (), բանգլադեշցի շախմատիստ, գրոսմայստեր (2002), երկրորդ բանգլադեշցին, որն արժանացել է գրոսմայստերի կոչմանը։ Նրա 2570 ՖԻԴԵ-ի վարկանիշը 2005 թվականից մինչ այժմ ամենաբարձրն է Բանգլադեշի շախմատիստների մեջ։

## Վաղ կյանք և կարիերա
Զիաուր Ռահման սովորել է Բանգլադեշի Դաքա նահանգի Դամոնդի քաղաքի ավագ դպրոցում, որից հետո ավարտել է Դաքայի համալսարանի մարդաբանության ֆակուլտետը։

Ռահմանը արժանացել է միջազգային վարպետի (IM) կոչմանը 1993 թվականին։ Գրոսմայստերի կոչումանը նա արժանացել է  2002 թվականին՝ որպես երկրորդ բանգլադեշցին՝ Նիազ Մուրշեդից հետո։ 2021 թվականին նա Դաքքայում հաղթել է «Mujib Borsho Invitational» մրցաշարը՝ը 7,5/9 հաշվով։ Նրա խաղաոճը եղել է ամուր դիրքային։

## Վարկանիշի փոփոխություն

## Անձնական կյանք
Ռահմանը ամուսնացած էր Լաբանյայի հետ։ 2022 թվականին Ռահմանը ներկայացրել է Բանգլադեշը Շախմատի 44-րդ օլիմպիադայում իր որդու՝  Թահսին Թաջվար Զիայի հետ, որը նույնպես շախմատիստ է։ Նրանք առաջին հայր ու որդի զույգն էին, որ հայտնվել են շախմատի ազգային հավաքականում։

## Մահ
2024 թվականի հուլիսի 5-ին Ռահմանը Բանգլադեշի շախմատի ազգային մրցաշարի 12-րդ տուրում Էնամուլ Հոսեյն Ռաջիբի դեմ խաղի ժամանակ ընկել է գետնին, որից հետո նրան տեղափոխել են Շահբագ քաղաքի սրտաբանական հիվանդանոց, որտեղ էլ նա մահացել է Սրտամկանի ինֆարկտից։ Նա 50 տարեկան էր։

## Ծանոթագրություններ

## Արտաքին հղումներ
* FIDE|name=Ziaur Rahman
* 
*OlimpBase player|amwy2oud|Ziaur Rahman
* OlimpBase FIDE ratings|Rahman,%20Ziaur
*Լևոն Արոնյան – Զիաուր Ռահման` 1:0

  
Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Սրտամկանի ինֆարկտից մահացածներ
Էդիսոն Թիմլին

**Էդիսոն Ջեյն Թիմլին** (, ), ամերիկացի դերասանուհի։

## Կենսագրություն
Ծնվել է Փենսիլվանիա նահանգի Ֆիլադելֆիա քաղաքում։

Իր կարիերան սկսել է 9 տարեկանում. 2000-2001 թվականներին մասնակցել է բրոդվեյյան շրջագայությանը՝ «Էննի » մյուզիքլի բեմականացմամբ։ Թիմլինի կինոկարիերան սկսվել է 2005 թվականին « Դավաճանության գինը » ֆիլմում նկարահանվելով, որտեղ նա խաղում է 1-ին տիպի շաքարախտով տառապող 14-ամյա աղջկա՝ Էմիի դերը։ Այս դերակատարման համար Թիմլինն արժանացել է քննադատների դրական արձագանքներին։ Նա նկարահանվել է Californication սերիալի չորրորդ եթերաշրջանի մի քանի դրվագներում՝ խաղալով կինոաստղ Սաշա Բինգհեմի դերը։ 2017-2018 թվականներին դերակատարմամբ կանոնավոր կերպով հանդես է եկելլ «Ստարտափ» հեռուստասերիալում։ Հիշարժան դերասանական աշխատանքներից է նաև Քոլին Լանսֆորդի կերպարի մարմնավորումը 2016 թվականին նկարահանված Little Sister / Փոքր քույրը ֆիլմում։

## Անձնական կյանք
2019 թվականի ապրիլին հայտնի դարձավ, որ Թիմլինը նշանվել է դերասան Ջերեմի Ալեն Ուայթի հետ։ 2019 թվականի հոկտեմբերի 18-ին զույգն ամուսնացավ։ Զույգն ունի երկու դուստր՝ Էզեր Բիլի Ուայթը (ծնված 2018 թվականի հոկտեմբերի 20-ին) և Դոլորես Ուայլդ Ուայթը (ծնված 2020 թվականի դեկտեմբերի 12-ին)։ Դերասանուհի Դակոտա Ջոնսոնը դարձել է Էզերի կնքամայրը։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:1991 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Դերասանուհիներ այբբենական կարգով
Կատեգորիա:Հունիսի 29 ծնունդներ
Կատեգորիա:Ֆիլադելֆիա քաղաքում ծնվածներ
Կատեգորիա:Թատրոնի դերասանուհիներ
Սիլիա Կապսիս

**Վասիլիկի «Սիլիա» Կապսիս** ( , ), ավստրալիա-կիպրացի երգչուհի։ Եվրատեսիլ 2024 երգի մրցույթում Կիպրոսի ներկայացուցիչը «Liar» երգով և զբաղեցրել է 15-րդ հորիզոնականը։

## Կենսագրություն
Ծնվել է Սիդնեյում կիպրացի երգիչ Գիորգոս Կապսիսի և հույն փաստաբան և նախկին պարուհի Դեսպինա «Ռեբեկա» Սայվանիդիսի ընտանիքում, ծագումով Սալոնիկից է։ Իր մանկությունն անցկացրել է այնտեղ և սկսել է ելույթ ունենալ չորս տարեկանից։ Եղել է Ավստրալիայի երիտասարդական կատարողական արվեստի ընկերության (AYPAC) մենակատարը և հանդես է եկել մի շարք միջոցառումներում ամբողջ աշխարհում, այդ թվում՝ որպես մենակատար Ալեքսա Ռասելայի ծննդյան տոնակատարությանը Լոս Անջելեսում։

Նրա դեբյուտային «Who Am I» երգը, որը գրել է տասներկու տարեկանում, թողարկվել է 2022 թվականին։ 2023 թվականի մարտին և մայիսին Սելիան թողարկել է ևս երկու սինգլ՝ «No Boys Allowed» և «Disco Dancer»։ R&B-ից և փոփից ոգեշնչված «Night Out» սինգլը թողարկվել է 2023 թվականի նոյեմբերի սկզբին։ Կապսիսը նկարահանվել է պարային վավերագրական ֆիլմում, որի ռեժիսորն է ռեփեր Տաբուն։

2022 թվականին կատարել է իր դեբյուտը որպես գլխավոր հերոսուհի Pearly Gates կարճամետրաժ ֆիլմում։ Աշխատել է Nickelodeon Australia-ի տարբեր հեռուստատեսային նախագծերի վրա՝ ծառայելով որպես կանոնավոր հաղորդավար։ Այլ հաղորդավարների հետ առաջադրվել է Ավստրալիայի և Նոր Զելանդիայի «Տարվա լեգենդ» մրցանակին 2023 Kids' Choice Awards-ում։

2023 թվականի սեպտեմբերի 25-ին հայտարարվել է, որ Սելիան ներկայացնելու է Կիպրոսը Եվրատեսիլ 2024 երգի մրցույթում։ 2024 թվականի հունվարի 8-ին հրապարակվել է նրա մրցույթի հայտի  անվանումը։ Ինքնին սինգլը թողարկվել է փետրվարի 29-ին։

## Սկավառակագրություն
### Սինգլներ

## Ծանոթագրություններ

## Արտաքին հղումներ
* *[https://www.youtube.com/channel/UCw600cmEf7P-ngVwq2a5DKA Սելյա Կապսիսի YouTube ալիքը]*

Կատեգորիա:21-րդ դարի երգիչներ և երգչուհիներ
Կատեգորիա:Ավստրալիացի երգիչներ
Կատեգորիա:Ավստրալիացի երգչուհիներ
Կատեգորիա:Ավստրալիացի կինոդերասաններ
Կատեգորիա:Ավստրալիացի կինոդերասանուհիներ
Կատեգորիա:Ավստրալիացի պարողներ
Կատեգորիա:Ավստրալիացի պարուհիներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Երգիչներ
Կատեգորիա:Կիպրացի երգիչներ
Կատեգորիա:Կիպրացի երգչուհիներ
Կատեգորիա:Կիպրոսը Եվրատեսիլ երգի մրցույթում
Կատեգորիա:Կիպրոսի մասնակիցները Եվրատեսիլ երգի մրցույթում
Կատեգորիա:Հույն կիպրացիներ
Արմեն Աբազյան

**Արմեն Վաղարշակի Աբազյան** (հոկտեմբերի 19, 1971, Կիրովական, Հայկական ԽՍՀ, ԽՍՀՄ), հայ ռազմական և պետական գործիչ, ՀՀ ազգային անվտանգության ծառայության նախկին տնօրեն (նոյեմբերի 8, 2020.- հունիսի 18, 2025), գեներալ-լեյտենանտ։

## Կրթություն
* 1988-1993թթ.- Հայաստանի պետական ճարտարագիտական համալսարանի Վանաձորի մասնաճյուղ, մեխանիկա-մեքենաշինական ֆակուլտետ։

## Աշխատանքային գործունեություն
* 1999-2020 թվականներին ՀՀ ազգային անվտանգության ծառայությունում զբաղեցրել է կրտսեր օպերլիազորից մինչև վարչության պետի պաշտոններ։
* 2020 թվականի օգոստոսի 10-11 - ՀՀ քննչական կոմիտեի նախագահի տեղակալ։
* 2020 թվականի օգոստոսի 11-նոյեմբերի 8 - ՀՀ ազգային անվտանգության ծառայության փոխտնօրեն։
* 2020 թվականի նոյեմբերի 8- ՀՀ վարչապետի առաջարկությամբ և նախագահի հրամանագրով նշանակվել է ՀՀ ազգային անվտանգության ծառայության տնօրեն։
* 2024 թվականի հունվարի 12- ՀՀ վարչապետի առաջարկությամբ և նախագահի հրամանագրով ազատվել է ՀՀ ազգային անվտանգության ծառայության տնօրենի պաշտոնից, և նույն օրը վարչապետի որոշմամբ վերանշանակվել է ԱԱԾ տնօրեն։
* 2025 թվականի հունիսի 18-ին ՀՀ վարչապետ Նիկոլ Փաշշինյանի հրամանով ազատվել է ԱԱԾ տնօրենի պաշտոնից։

## Պարգևներ և կոչումներ
*2011 - Մարտական ծառայության մեդալ
*2020 - «Հայրենիքն մատուցած ծառայությունների համար» 1-ին աստիճանի մեդալ
*2021 - գեներալ-մայորի զինվորական կոչում
*2023 - գեներալ-լեյտենանտի զինվորական կոչում

## Այլ տվյալներ
* 1993-1994 թվականներին ծառայել է ՀՀ-ում տեղակայված ՌԴ սահմանապահ զորքերում։
Ամուսնացած է, ունի երկու երեխա։

## Ծանոթագրություններ

Կատեգորիա:ՀՀ ազգային անվտանգության ծառայության գեներալ-լեյտենանտներ
Կատեգորիա:Հայաստանի անվտանգության մարմինների ղեկավարներ
Կատեգորիա:Մարտական ծառայության մեդալակիրներ
Ջոուի Վերման

**Յոհաննես Կոռնելիս Մարիա (Ջոուի) Վերման** (, ), հոլանդացի ֆուտբոլիստ, «ՊՍՎ Էյնդհովեն»ակումբի և Նիդերլանդների հավաքականի կիսապաշտպան։

## Ակումբային կարիերա
Վերմանը «Վոլենդամ» ակումբի սան է։ 2016 թվականի սեպտեմբերի 9-ին «*VVV-Venlo-ի*» դեմ խաղում նորամուտն է նշել Նիդերլանդների ֆուտբոլի առաջին դիվիզիոնում։  2017 թվականի հունվարի 20-ին «Էյնդհովենի» դեմ խաղում առաջին գոլն է խփել «Վոլենդամի» կազմում։ 2019 թվականի ամռանը տեղափոխվել է «Հերենվեն»։ Օգոստոսի 31-ին Սիտտարդի «Ֆորտունայի» դեմ խաղում նորամուտն է նշել Էրեդիվիզիում։ Դեկտեմբերի 21-ին «Հերակլեսի» դեմ խաղում  խփել է առաջին գոլը «Հերենվենի» կազմում։

2022 թվականի սկզբին Վերմանը տեղափոխվել է «ՊՍՎ Էյնդհովեն»՝ կնքելով 4,5 տարվա պայմանագիր։ Հունվարի 16-ին «Գրոնինգենի» դեմ խաղում նորամուտն է նշել նոր ակումբում։ Փետրվարի 20-ին իր նախկին ակումբի՝«Հերենվենի» դեմ խաղում խփել է առաջին գոլը «ՊՍՎ-ի» կազմում։ Լոնդոնի «Արսենալի» և շվեյցարական «Ցյուրիխի» դեմ Եվրոպայի լիգայի խաղերում խփել է 3 գոլ։ Իր մեկնարկային մրցաշրջանում Վերմանը դարձել է Նիդերլանդների ֆուտբոլի գավաթի գավաթակիր։

Նիդերլանդների առաջնության 2023/24 մրցաշրջանում դարձել է լիգայի լավագույն ասիստենտ։ Կատարել է 16 արդյունավետ փոխանցում և դարձել 5 գոլի հեղինակ։

## Ելույթների վիճակագրություն
### Հավաքական
2023 թվականի հոկտեմբերի 17-ի դրությամբ

Հանդիպումներ հավաքականների կազմում․

Ընդամենը՝ 10 խաղ / 1 գոլ, 7 հաղթանակ, 0 ոչ-ոքի, 3 պարտություն։

## Ձեռքբերումներ
; ՊՍՎ

* Նիդերլանդների չեմպիոն՝ 2023/24
* Նիդերլանդների գավաթակիր (2)՝ 2021/22, 2022/23
* Նիդերլանդների սուպերգավաթակիր (2)՝ 2022, 2023

## Ծանոթագրություններ

 
Կատեգորիա:Հերենվենի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Ֆուտբոլի կիսապաշտպաններ
Միկի վան դե Վեն

**Միկի վան դե Վեն** (, ), հոլանդացի ֆուտբոլիստ, անգլիական «Տոտտենհեմ Հոտսպուր» ակումբի պաշտպան։

## Ակումբային կարիերա
Վան դե Վենը «Վոլենդամ» ակումբի սան է։ 2019 թվականի հոկտեմբերի 4-ին «ՊՍՎ Էյնդհովենի» պահեստայինների դեմ խաղում նորամուտն է նշել Նիդերլանդների ֆուտբոլի առաջին դիվիզիոնում։ 2020 թվականի դեկտեմբերի 11-ին Դեն Բոշի դեմ խաղում Միկին խփել է առաջին գոլը «Վոլենդամի» կազմում։ 2020/21 մրցաշրջանի ավարտը ֆուտբոլիստն անցկացրել է ավագի թևկապով։ 2021 թվականի ամռանը Վան դե Վենը տեղափոխվել է գերմանական «Վոլֆսբուրգ»։ Նոյեմբերի 6-ին «Աուգսբուրգի» դեմ խաղում  նորամուտն է նշել գերմանական Բունդեսլիգայում։ 2022 թվականի նոյեմբերի 8-ին Դորտմունդի «Բորուսիայի» դեմ խաղում խփել է առաջին և միակ գոլը «Վոլսֆբուրգի» կազմում։

2023 թվականի օգոստոսի 8-ին վեցամյա պայմանագիր է կնքել անգլիական «Տոտենհեմ Հոտսպուրի» հետ։ Գործարքի գումարը կազմել է մոտ 50 մլն եվրո։ Օգոստոսի 13-ին «Բրենտֆորդի» դեմ խաղում  նորամուտն է նշել Անգլիայի Պրեմիեր լիգայում։ Հոկտեմբերի 7-ին «Լուտոն Թաունի» դեմ խաղում խփել է առաջին գոլը «Տոտտենհեմ Հոտսպուրի» կազմում։

## Կարերիա հավաքականում
2022 թվականի հոկտեմբերին ընդգրկվել է Նիդերլանդների ֆուտբոլի ազգային հավաքականի 2022 թվականի Ֆուտբոլի աշխարհի առաջնություն 2022-ի նախնական հայտացուցակում։ 2023 թվականին Նիդերլանդների երիտասարդական հավաքականի կազմում Միկին մասնակցել է Ռումինիայում և Վրաստանում կայացած Եվրոպայի երիտասարդական առաջնությանը։ Մրցաշարի շրջանակներում մասնակցել է Բելգիայի, Պորտուգալիայի և Վրաստանի հավաքականների դեմ խաղերին։

2023 թվականի օգոստոսին Ռոնալդ Կումանից հրավեր է ստացել է Նիդերլանդների գլխավոր հավաքական Եվրո 2024-ի ընտրական խաղերի մասնակցելու համար։ Հոկտեմբերի 13-ին ֆուտբոլիստը նորամուտն է նշել ազգային հավաքականի կազմում՝ Ֆրանսիայի հետ խաղի 80-րդ րոպեին փոխարինելով Նաթան Ակեին։

## Ծանոթագրություններ

Կատեգորիա:Անգլիայի լեգեոներ ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆուտբոլի պաշտպաններ
Ուգո Վիլանուևա

**Ուգո Օմար Վիլանուևա Կլավերիա** (  ) չիլիացի ֆուտբոլիստ,  պաշտպան, 1966 թվականի աշխարհի առաջնության մասնակից։

## Կենսագրություն

### Ակումբային կարիերա
Վիլանուևան ինը մրցաշրջան հանդես է եկել «Ունիվերսիտեդ դե Չիլի», ակումբի կազմում որի հետ նվաճել է հինգ մրցաշրջանի տիտղոս։ Նա չիլիացի ֆուտբոլիստ Սերխիո Նավարոյի հետ եղել է այդ ակումբի առանցքային պաշտպաններից մեկը, որի կազմում անցկացրել է ավելի քան 130 հանդիպում։

1967 թվականին նա դարձել է  Սան Սալվադորի «UES» ակումբի խաղացող, որտեղ անցկացրել է երկու մրցաշրջան և ավարտել իր խաղային կարիերան 30 տարեկանում։

### Կարիերան ազգային հավաքականում

Վիլանուևան Չիլիի ֆուտբոլի ազգային հավաքականի կազմում խաղացել է 1966 թվականի աշխարհի առաջնության խմբային փուլի երեք խաղ։ Նրա թիմը խմբում զբաղեցրել է վերջին տեղը։

Հաջորդ տարի նա մասնակցել է 1967 թվականի Հարավային Ամերիկայի առաջնությանը, որտեղ Չիլիի հավաքականը նվաճել է բրոնզե մեդալ։ Ընդհանուր առմամբ Չիլիի հավաքականի կազմում նա անցկացրել է 21 հանդիպում, որոնցում ոչ մի գոլ չի խփել։

## Մահ
Ուգո Վիլանուևան մահացել է 2024 թվականի հունիսի 23-ին 85 տարեկան հասակում։

## Ձեռքբերումներ
### «Ունիվերսիտեդ դե Չիլի»
*Չիլիի չեմպիոն]] ( **5**, 1959, 1962, 1964, 1965, 1967)

## Ծանոթագրություններ

## Արտաքին հղումներ
*HUGO VILLANUEVA
*FIFA profile
*Hugo Villanueva at PartidosdeLaRoja.com

 
Կատեգորիա:Չիլիի հավաքականի ֆուտբոլիստներ
Կատեգորիա:Չիլիացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Անդրաշ Շեֆեր

**Անդրաշ Շեֆեր** (,), հունգարացի ֆուտբոլիստ, «Ունիոն Բեռլին» ակումբի և Հունգարիայի հավաքականի կիսապաշտպան։ Եվրոպայի երկու առաջնությունների մասնակից (2020 և 2024)։

## Ակումբային կարիերա
Շեֆերը «Խալադաշ» և «ՄՏԿ Բուդապեշտ» ակումբների սան է։ 2017 թվականի մարտի 30-ին «Դիրմոտի» դեմ խաղում  նորամուտն է նշել Հունգարիայի ֆուտբոլի առաջնությունում։ Սեպտեմբերի 10-ին «Նյիրեդհազ Սպարտակուսի» դեմ խաղում խփել է իր առաջին գոլը «ՄՏԿ-ի» կազմում։

2019 թվականի սկզբին տեղափոխվել է իտալական «Ջենոա»։ 2019 թվականի ամռանը խաղային պրակտիկա ստանալու համար վարձավճարով հանդես է եկել «Կիևոյում», սակայն բարձր մրցակցության պատճառով խաղադաշտ դուրս չի եկել։ 2020 թվականի սկզբին նրան վարձակալել է Սլովակիայի «ԴԱԿ 1904-ի» ֆուտբոլային ակումբը։ Փետրվարի 16-ին «Սենիցայի» դեմ խաղում նորամուտն է նշել Սլովակիայի առաջնությունում։ Վարձակալության ավարտից հետո  լիարժեք պայմանագիր է կնքել ակումբի հետ։ 2021 թվականի օգոստոսի 1-ին «Լիպտովսկի-Միկուլաշի» դեմ խաղում Անդրաշը խփել է իր առաջին գոլը «ԴԱԿ 1904-ի» կազմում։

## Միջազգային կարիերա
2020 թվականի սեպտեմբերի 3-ին Թուրքիայի հավաքականի դեմ Ազգերի լիգայի խաղում Շեֆերը նորամուտն է նշել Հունգարիայի հավաքականի կազմում։ Հունիսի 4-ին Կիպրոսի հավաքականի դեմ ընկերական խաղում խփել է առաջին գոլը ազգային թիմի կազմում։

2021 թվականին Շեֆերը մասնակցել է Եվրոպայի առաջնությանը։ Մրցաշարում խաղացել է Պորտուգալիայի, Ֆրանսիայի և Գերմանիայի հավաքականներիդեմ խաղերում։ Նույն թվականի սեպտեմբերի 8-ին Անդորրայի հավաքականի դեմ Աշխարհի 2022 թվականի առաջնության ընտրական խաղում խփել է իր առաջին գոլը ազգային թիմի կազմում։ Գերմանացիների դեմ խաղում Անդրաշը դարձել է գոլի հեղինակ։

### Գոլեր Հունգարիայի հավաքականի կազմում

## Ծանոթագրություններ

 
Կատեգորիա:Բունդեսլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կիևոյի ֆուտբոլիստներ
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի հարձակվողներ
Անդրանիկ Սիմոնյան

**Անդրանիկ Արամի Սիմոնյան** (), հայ պետական գործիչ, իրավաբան, իրավաբանական գիտությունների թեկնածու։ ՀՀ Լոռու մարզի առաջին ատյանի ընդհանուր իրավասության դատարանի նախկին դատավոր, ՀՀ ազգային անվտանգության ծառայության տնօրենի տեղակալ (2021-2025)։ ՀՀ ազգային անվտանգության ծառայության տնօրեն (2025 թվականի հունիսի 28-ից),  գեներալ-մայոր։

## Կրթություն
* 2009թ.- ՀՀ ոստիկանության ակադեմիա, իրավաբանական ֆակուլտետ, բակալավրիատ։
* 2013թ.- ՀՀ պետական կառավարման ակադեմիա, իրավաբանական ամբիոն, մագիստրատուրա, «Դատախազության դպրոց» ՊՈԱԿ, ուսումնառություն։
* 2019-2020թթ.- ՀՀ արդարադատության ակադեմիա, ունկնդիր։

## Աշխատանքային գործունեություն
* 2009-2012 - ՀՀ ոստիկանության իրավաբանական վարչություն, իրավական փորձաքննությունների բաժին, տեսուչ, ավագ տեսուչ։
* 2012-2013թթ. - ՀՀ ոստիկանության կազմակերպված հանցավորության դեմ պայքարի գլխավոր վարչություն,  1-ին վարչության 3-րդ բաժին, օպերլիազոր։
* 2014-2018թթ. Երևան քաղաքի դատախազություն, Կենտրոն և Նորք Մարաշ վարչական շրջանների դատախազություն, դատախազ։
* 2020-2021թթ. - ՀՀ Լոռու մարզի առաջին ատյանի ընդհանուր իրավասության դատարան, դատավոր։
* 2021թ. մարտի 26-31- ՀՀ քննչական կոմիտեի նախագահի տեղակալ
* 2021թ. մարտի 31 - ՀՀ վարչապետի առաջարկությամբ և նախագահի հրամանագրով նշանակվել է ՀՀ ազգային անվտանգության ծառայության տնօրենի տեղակալ։
* 2024թ. հունվարի 12- ՀՀ նախագահի հրամանագրով ազատվել, և վարչապետի որոշմամբ վերանշանակվել է ՀՀ ազգային անվտանգության ծառայության փոխտնօրեն։
* 2025 թվականի հունիսի 18-ին ՀՀ վարչապետի որոշմամբ նշանակվել է ՀՀ ազգային անվտանգության ծառայության տնօրենի պարտականությունները ժամանակավորապես կատարող։
* 2025 թվականի հունիսի 28-ին ՀՀ վարչապետի որոշմամբ ազատվել է ՀՀ ազգային անվտանգության ծառայության փոխտնօրենի պաշտոնից և նշանակվել ՀՀ ազգային անվտանգության ծառայության տնօրեն։

## Կոչումներ և պարգևներ
* 2023թ. - «Հայրենիքին մատուցած ծառայությունների համար» 2-րդ աստիճանի մեդալ, գեներալ-մայորի զինվորական կոչում։

## Ծանոթագրություններ

Կատեգորիա:ՀՀ ազգային անվտանգության ծառայության գեներալ-մայորներ
Կատեգորիա:Հայ դատավորներ
Կատեգորիա:Հայ իրավաբաններ
Կատեգորիա:Հայաստանի անվտանգության մարմինների ղեկավարներ
Տիգրան Ավանեսյան

**Տիգրան Բենիկի Ավանեսյան** (), ռուսաստանցի հայ ֆուտբոլիստ, «Բալթիկա» ռուսական ակումբի և Հայաստանի հավաքականի կիսապաշտպան։

## Ակումբային կարիերա
Ծնվել է Ուզբեկստանի մայրաքաղաք Տաշքենդում։ Երկու տարեկան հասակում ընտանիքով տեղափոխվում են Կալինինգրադ։ Տեղի Բալթիկա ակումբի սան է։ 2015 թվականին տեղափոխվում է մայրաքաղաքային ԲԿՄԱ ակումբի դպրոց։ 2018 թվականից սկսած խաղացել է ԲԿՄԱ-ի երիտասարդական ակումբում, 2019/20 մրցաշրջանում եղել է թիմի ավագը։

2021 թվականի փետրվարի 20-ին տեղեկություն հայտնվեց, որ 2020/21 մրցաշրջանի ավարտին Ավանեսյանը վարձավճարով կտեղափոխվի Տամբով քաղաքի համանում ֆուտբոլային ակումբ։ Ակումբի կազմում պաշտոնապես հայտավորվել է փետրվարի 21-ին և նույն օրն էլ նորամուտն է նշել՝ միանգամից հայտնվելով  մեկնարկային կազմում 2020/2021թթ․ Ռուսաստանի գավաթի մրցաշարում, Լոկոմոտիվի հետ մրցավեճում և փոխարինվում 62-րդ րոպեին։ Փետրվարի 26-ին առաջին խաղն է անցկացնում Ռուսաստանի առաջնությունում՝ 59-րդ րոպեին փոխարինման մտնելով Ռոտորի հետ մրցավեճում։

2021 թվականի հունիսի 1-ին երկարաձգում է ԲԿՄԱ-ի հետ պայմանագիրը մինչև 2025/26 մրցաշրջանի ավարտը։ Ամառային տրանսֆերային պատուհանի փակման վերջին օրը սեպտեմբերի 8-ին Լասանա Նդիայեի հետ միասին տեղափոխվում են Ռուսաստանի առաջին լիգայում հանդես եկող Տեքստիլչիկ։ Երեք օր անց նորամուտն է նշում ակումբի կազմում՝ 84-րդ րոպեին փոխարինման մտնելով Օլիմպ-Դոլգապրուդնի ակումբի դեմ խաղում (3:1)։ Առաջին գոլը խփում է նոյեմբերի 17-ին՝ գրավելով Ակրոնի դարպասը (2:2)։ Ընդամենը 2021/22 մրցաշրջանում անցկացնում է 22 խաղ, իսկ Տեքստիլչիկը արդյունքում զբաղեցնում է 18-րդ տեղը և լքում առաջին լիգան։

2022 թվականի հունիսի 9-ին վարձավճարով տեղափոխվում Կալինինգրադի Բալթիկա, առաջին խաղը հարազատ ակումբի կազմում խաղում է 2022 թվականի հուլիսի 24-ին Վոլգարի դեմ տնային հանդիպմանը (3:1)՝ փոխարինման մտնելով 89-րդ րոպեին։ 2022/2023 մրցաշրջանի արդյունքներով  «Բալթիկան» նվաճեց Ռուսաստանի Պրեմիեր Լիգայում հանդես գալու իրավունք։ Ավանեսյանը պարբերաբար հանդես է գալիս Ռուսաստանի առաջնության և գավաթի խաղերում։

## Կարիերան հավաքականներում
### Կարիերան Ռուսաստանի հավաքականում
2017 թվականից սկսած հրավիրվել է Ռուսաստանի տարբեր տարիքայինների պատանեկան հավաքականներ։ 2019 թվականին  մասնակցել է Եվրոպայի մինչև 17 տարեկանների առաջնությանը՝ Ռուսաստանի մինչև 17 տարեկանների հավաքականի հետ անցկացնելով երեք խաղ խմբային փուլում։ Վերջին խաղում թիմին դուրս է բերել խաղադաշտ ավագի թևկապով։ Արդյունքում Ռուսաստանի մինչև 17 տարեկանների հավաքականը չի կարողացել հաղթահարել խմբային փուլը։

### Կարիերան Հայաստանի հավաքականում
2023 թվականի ամռանը Ավանեսյանը համաձայնվում է խաղալ Հայաստանի երիտասարդական հավաքականում։ Նորամուտը նշում է սեպտեմբերի 12-ին Մոնտենեգրոյի դեմ խաղում։

2024 թվականի մարտի 26-ին առաջին խաղն է խաղացել Հայաստանի ազգային հավաքականի կազմում՝  81-րդ րոպեին փոխարինելով Հովհաննես Հարությունյանին Չեխիայի դեմ ընկերական խաղում (1:2)։

## Ծանոթագրություններ

 
Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տամբովի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով